Diari Oficial de la Generalitat Valenciana


Sumari del DOGV 9469, del 14-11-2022 (2022/10637)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada «FV Perleta 3» i la seua infraestructura d'evacuació, a situar al terme municipal d'Elx. Expedient ATALFE/2021/93.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9469

Data del DOGV
:   14-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/10750


Data del document
:   24-10-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada «FV Perleta 3» i la seua infraestructura d'evacuació, a situar al terme municipal d'Elx. Expedient ATALFE/2021/93. [2022/10655]  
  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció de la instal·lació elèctrica que s'indica, sotmesa a avaluació ambiental:  
Peticionari: Esla Fotovoltaica, SL, amb NIF C08636194 i domicili social al c/ Puente La Alberca, núm. 6, baixos 30071 Lorca (Múrcia).  
Tipus de central elèctrica: central fotovoltaica denominada FV Perleta 3, amb potència a instal·lar 4,84 MW, incloses les seues infraestructures d'evacuació.  
Emplaçament grups generadors i línia d'evacuació: polígon 110, parcel·la 3 del terme municipal d'Elx (Alacant).  
Emplaçament d'infraestructura que se cedirà a la xarxa de distribució: polígon 110, parcel·la 3; polígon 113, parcel·les 1, 9 i 9012, del terme municipal d'Elx (Alacant).  
Òrgan competent per a autoritzar la instal·lació: Servei Territorial d'Indústria, Energia i Mines d'Alacant de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
Projecte. Denominació: Projecte d'instal·lació solar fotovoltaica FV Perleta 3 de 6,084 MWp - 4,84 MWn (potència Instal·lada) mitjançant seguidor 1 eix.  
Projecte de centre de seccionament que serà cedit al gestor de la xarxa. Denominació: Nou centre de seccionament per a planta solar fotovoltaica PFV Perleta II, en Perleta. Terme municipal d'Elx (Alacant).  
Projecte de línia subterrània de mitjana tensió que serà cedit al gestor de la xarxa. Denominació: línia subterrània de mitjana tensió 20 kV en doble circuit des d'entroncament A/S en línia Dolores fins a centre de seccionament per a evacuació d'electricitat procedent de PFV Perleta III. Terme municipal d'Elx (Alacant).  
Estudi d'integració paisatgística.  
Memòria justificativa del compliment dels criteris del Decret llei 14/2020.  
Pla de desmantellament i restitució del terreny i entorn afectat.  
  
Memòria de prospecció arqueològica.  
Separates dirigides a:  
Ajuntament d'Elx  
Comunitat de Propietaris de la Séquia Major del Pantà d'Elx  
  
I-DE Redes Eléctricas Inteligentes, SAU.  
E-Redes Distribución Eléctrica (Hidrocantábrico Distribución Eléctrica, SAU)  
Pressupost: 2.492.951,48 -  
Característiques principals:  
Instal·lació fotovoltaica: la central fotovoltaica denominada FV Perleta 3 de potència màxima total de mòduls fotovoltaics (pic) de 6,084 MWp i de potència nominal d'inversors de 4,84 MW està composta per un camp generador de 10.400 mòduls fotovoltaics de 585 Wp, muntats sobre seguidors solars horitzontals monofila a un eix. Aquests mòduls fotovoltaics es connecten amb 2 estacions formades cadascuna per 1 inversor de 2.420 kW (a 40 °C) i 1 transformador d'intempèrie 0,660/20 kV de 3.000 kVA. Això suposa una potència nominal d'inversors de 4,84 MW, que es limitarà a la capacitat d'accés concedida de 4,4 MW mitjançant un sistema de control coordinat (PPC). Al seu torn, els inversors es connecten amb la part de baixa tensió del transformador per a elevar la tensió i cel·les de mitjana tensió fins a un centre de protecció i mesura que, al seu torn, es connectarà amb un centre de seccionament prefabricat. D'aquest centre partirà la línia subterrània de mitjana tensió de doble circuit de 20 kV fins a connectar-se amb la línia existent denominada Dolores 20 kV que prové de la SE Elx.  
  
Línia d'evacuació subterrània de mitjana tensió de 20 kV, amb una longitud de 395 m i un conductor HEPRZ1 12/20 kV H16 3x1x240 mm² Al, que parteix des de l'estació 2 fins al centre de seccionament en la parcel·la 3 del polígon 110 del terme municipal d'Elx (Alacant).  
  
Línia subterrània de mitjana tensió de 20 kV de doble circuit, que se cedirà al gestor de la xarxa, amb una longitud de 162 m i conductor HEPRZ1 12/20 kV 3x1x240 mm² Al, que parteix del centre de seccionament, que també serà cedit al gestor de la xarxa, situat en la parcel·la 3 del polígon 110 del terme municipal d'Elx (Alacant), fins a un entroncament A/S en el suport AP400846 de la línia existent LA-280 denominada Dolores 20 kV, que prové de la SE Elx, situat en la parcel·la 9 del polígon 113 del terme municipal d'Elx (Alacant).  
El punt de connexió de la central amb la xarxa de distribució es realitzarà en la línia LAT (20 kV) denominada Dolores que prové de la SE Elx de la xarxa de distribució.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat d'Informació pública, disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, del procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la llei esmentada.  
  
Cosa que es fa pública perquè se'n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació que figura en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al c/ Churruca, 29 CP 03115 Alacant, així com dirigir al dit servei territorial les al·legacions que es consideren oportunes en el termini de QUINZE (15) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/es/inicio/procedimientos'id\_proc=15871&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 24 d'octubre de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.